
CONSUMATORULUI PENTRU PRODUSE ALIMENTARE

Prezentul ghid oferă unele sfaturi practice care sperăm să vă ajute la alegerea corectă şi adecvată a produselor alimentare în conformitate cu necesităţile proprii şi în scopul evitării riscului de a procura produse necorespunzătoare sau periculoase pentru  viaţa şi sănătatea dumneavoastră.

Pentru a evita unele riscuri la procurarea produselor alimentare vă prezentăm câteva sfaturi utile!

1. Informaţi-vă înainte de a cumpăra un produs. Citiţi cu atenţie pe etichetă: denumirea produsului, numele şi adresa producătorului, compoziţia, modul de întrebuinţare, condiţiile de păstrare, termenul de valabilitate, aditivii alimentari utilizaţi şi alte informaţii prezentate care vă vor ajuta să faceţi alegerea potrivită în conformitate cu necesităţile dumneavoastră

2. La produsele cu un grad ridicat de perisabilitate (alterare) din punct de vedere microbiologic, termenul de valabilitate se înscrie astfel „expiră la ...cu menţionarea zilei, lunii, anului şi orei (după caz)”. După expirarea datei respective produsul nu mai poate fi consumat, deoarece poate prezenta  pericol pentru consumator şi trebuie retras din vânzare.

Termen de valabilitate – limita de timp, stabilită de către producător, în care produsul poate fi consumat şi în care acesta trebuie să-şi menţină caracteristicile calitative prescrise (stipulate în documentul normativ respectiv în baza căruia a fost fabricat acest produs), dacă au fost respectate condiţiile de transport, manipulare, depozitare şi consum.

3. Nu vă lăsaţi influenţaţi de informaţia publicitară de pe ambalaj, deoarece aceasta poate fi în unele cazuri neadevărată sau înşelătoare; un ambalaj mai atrăgător, mai voluminos nu întotdeauna conţine un produs de o calitate mai bună sau o cantitate mai mare.

4. Produsele trebuie să se păstreze conform indicaţiilor înscrise de producător pe ambalajul produsului (temperatura de păstrare, umiditatea etc.) deoarece numai în aceste condiţii producătorul garantează inofensivitatea produsului şi păstrarea caracteristicilor lui calitative.


5. Verificaţi integritatea ambalajelor produselor alimentare: aceasta reprezintă una din garanţiile păstrării adecvate a produselor.

6. Nu procuraţi produse alimentare perisabile (carne, peşte, unt, lapte etc.) de la oricine şi oriunde, expuse în vânzare în locuri neautorizate şi condiţii neadecvate. Astfel, riscaţi cu sănătatea dvs.

7. Evitaţi procurarea produselor alimentare de la vânzătorul cu mâinile murdare, cu răni pe mâini, care nu are echipament special şi nu asigură cerinţele de securitate a alimentelor.

8. Produsele alimentare pot conţine aditivi alimentari, prezenţa cărora trebuie să fie înscrisă pe ambalaj sau pe etichetă.

9. Aditivii alimentari (conservanţi, coloranţi etc.) incluşi în lista respectivă a Uniunii Europene pot fi codificaţi cu litera „E” urmată de un număr din 3 sau 4 cifre, spre exemplu: conservant – E 200 care înseamnă acid sorbic (cifra 200 este numărul de înregistrare a acidului sorbic de către Comisia Codex Alimentarius). Lista  aditivilor alimentari admişi pentru utilizare în alimente o puteţi găsi în “Normele şi regulile sanitare privind aditivii alimentari”, aprobată de Medicul şef sanitar de stat al Republicii Moldova prin Hotărârea  nr. 06.10.3.46 din 17.12.2001 (varianta prescurtată a fost publicată în Monitorul Oficial al Republicii Moldova nr.50-52 din 11.04.2002).

10. După ce aţi indicat vânzătorului produsele alese, fiţi atenţi, ce vi se pune pe cântar şi la indicaţiile acestuia.

11. Verificaţi senzorial (organoleptic) calitatea produselor alimentare pe care intenţionaţi să le cumpăraţi (culoare, miros, aspect, gust etc.)

Consumatorul, înainte de a procura un produs, trebuie să se informeze personal asupra calităţii şi autenticităţii produselor respective, criteriilor de identificare şi recunoaştere a falsurilor.
În continuare descriem mai detailat caracteristicile unor grupe de produse  alimentare (carne şi produse din carne, peşte, ouă, lapte şi produse lactate,  produse de panificaţie, paste făinoase şi biscuiţi) care pot fi verificate din punct de vedere organoleptic:  aspect exterior, culoare, consistenţă, gust şi miros, defecte, criterii de identificare şi recunoaştere a falsurilor etc.

Capitolul I

CE TREBUIE SĂ CUNOAŞTEM ÎNAINTE DE A PROCURA PEŞTE

Peştele se comercializează în stare proaspătă, refrigerată, congelată sau conservată.

Peştele  nu trebuie să aibă leziuni mecanice, trebuie să fie curat, să aibă culoarea naturală a pielii şi a solzilor(caracteristică fiecărei specii), bronhii de culoare de la roşie întunecată până  la roz.

Peştele proaspăt nerefrigerat se supune alterării ca urmare a dezvoltării microorganismelor de putrefacţie.

În timpul comercializării, peştele trebuie să se păstreze în încăperi frigorifice ori în căzi speciale cu apă. Temperatura optimă a apei trebuie să fie de plus 4-6P0PC (pe parcurs se răceşte cu gheaţă până la plus 1P0PC) Peştele proaspăt nerefrigerat, în condiţiile expuse mai sus, se păstrează nu mai mult de 24 ore.

Suprafaţa peştelui  trebuie să fie curată, fără lovituri şi semne de boală, solzii să aibă culoarea naturală, caracteristică speciei date şi să fie lipiţi strâns de corpul peştelui.

 Atenţie!!! Înainte de a cumpăra peşte, examinaţi atent ochii şi urechile acestuia. Renunţaţi să-l cumpăraţi, dacă are ochii înfundaţi în orbite sau urechile dezlipite de bronhii.

Dacă peştele nu are cap, atunci aveţi în vedere, că la peştele proaspăt, carnea este prinsă bine de oase, iar solzii opun rezistenţă la desprindere.
Atenţie!!! Nu procuraţi peşte cu bronhiile de  culoare cenuşie. Mucoasa de pe pielea peştelui alterat are un miros specific neplăcut, iar la apăsare degetul intră cu uşurinţă în carne lăsând urme care nu mai revin la normal.
Peştele refrigerat este acel peşte la care temperatura corpului în profunzimea ţesutului muscular variază de la minus 1P0PC la plus 5P0PC. Atenţie!!! Pentru comercializare nu se admite peştele refrigerat cu leziuni mecanice, cu consistenţă slab compactă, cu miros acriu sau de fermentare în bronhii, cu prezenţa stratului exterior mucilaginos (cleios.).   

Peştele congelat se consideră acel peşte la care temperatura în profunzimea ţesutului muscular este coborâtă de la minus 6P0PC până la minus 18P0PC cu menţinerea calităţii gustative şi a valorii nutritive a peştelui viu.

După decongelare, consistenţa peştelui trebuie să fie compactă, să aibă mirosul peştelui proaspăt, fără semne şi caractere de râncezire (alterare).

Atenţie!!! Peştele congelat cu o prospeţime îndoielnică are miros de grăsime oxidată (rânced) şi ochii pot fi înfundaţi în orbite.
            Cumpăraţi peşte numai în locurile autorizate, unde sunt asigurate condiţii adecvate de depozitare, păstrare şi comercializare.

Conserve şi semiconserve din peşte

Sortimentul de conserve şi semiconserve din peşte este divers: conserve naturale, conserve din peşte în suc propriu, conserve din peşte cu adaos de ulei vegetal, conserve din peşte în sos de tomate, şprote în ulei, semiconserve cu diferite adaosuri şi multe altele.

   Conservele din peşte se ambalează în cutii metalice sau din sticlă (semiconservele – în cutii metalice sau polimerice). Pe cutii trebuie să fie informaţiile respective prin desene litografice sau eticheta de hârtie. Totodată, cutiile trebuie să fie marcate cu semne convenţionale, situate în două sau trei rânduri:

- primul: data fabricării (ziua, luna, anul - fiecare din ele cu câte 2 cifre);

· al doilea:  termenul de valabilitate (poate include 6 cifre);

· al treilea: numărul schimbului (o cifră) şi indicii industriei piscicole -„P” (pentru produsele din ţările Comunităţii Statelor Iindependente). 

 
În unele cazuri pe ambalaj sunt imprimate numai două rânduri şi identificarea se va face citind cu atenţie eticheta produsului pe care trebuie să fie prezentată descifrarea primului rând  (se indică data fabricării din 6 cifre sau data limită de consum – data până la care produsul poate fi consumat fără a prezenta pericol pentru viaţa şi sănătatea consumatorului). Totodată pe etichetă trebuie să fie indicat şi termenul de valabilitate (12 luni, 18 luni, un an etc.)  

Temperatura de păstrare a conservelor nu trebuie să fie mai mică de 0P0PC (temperatura optimală până la plus 15P0PC), iar a semiconservelor de la minus 6P0PC până la plus 6P0PC. 

La procurare, fiţi  atenţi  la defectele conservelor. Cele mai răspândite  sunt: coroziunea cutiilor, deformarea cutiilor, bombajul şi neermeticitatea (prelingeri - când cutiile sunt murdare). La deschiderea ambalajului, specific pentru aprecierea calităţii conservelor şi semiconservelor  din peşte este şi aspectul exterior al conţinutului (produsului) conservat şi a sosurilor respective: consistenţa, culoarea, gustul, mirosul etc.
Capitolul II

CE TREBUIE SĂ CUNOAŞTEM ÎNAINTE DE A PROCURA CARNE

Carnea poate fi proaspătă, congelată, suspect proaspătă şi alterată. 

Termenul de valabilitate al cărnii trebuie să fie inscripţionat de către producător pe eticheta produsului iar pentru carnea proaspătă  cereţi  să Vi se  prezinte certificatul veterinar unde trebuie să fie indicată data sacrificării şi termenul de valabilitate a cărnii.
Carnea proaspătă  are un miros specific, propriu carnii proaspete (caracteristic speciei animalului respectiv) de o culoare cuprinsă în intervalul de la roz-pal până la  roşu - închis. Muşchii în secţiune trebuie să fie puţin umezi, dar  să nu  lase pete. Consistenţa cărnii în secţiune trebuie să fie compactă, elastică; gropiţa formată cu degetul trebuie să se niveleze rapid. Grăsimea nu trebuie să aibă  miros de râncezire (alterare). 

Carnea congelată se păstrează în spaţii frigorifice la o temperatură de  nu mai puţin de minus  18P0PC. 

Pachetele cu carne congelată nu trebuie să conţină  cristale de gheaţă, în caz contrar aceasta vorbeşte despre posibila recongelare a cărnii, ceea ce nu este admisibil.

Atenţie!!! Carnea decongelată trebuie să aibă caracteristicile cărnii proaspete. Dacă temperatura mediului înconjurător este mai mare cu 2-3P0PC decât temperatura cărnii congelate, atunci se începe procesul de decongelare. Cu cât decongelarea se face mai lent, cu atât modificările şi pierderile de suc sunt mai mici.

Carnea, care a fost supusă decongelării, trebuie preparată imediat. În cazul nerespectării acestei cerinţe riscaţi o intoxicaţie alimentară.

Carnea  suspect proaspătă are semne ale stadiului iniţial de alterare: pe alocuri suprafaţa este umedă, puţin lipicioasă şi de culoare mai întunecată decât cea proaspătă. Muşchii în tăietură    sunt umezi, de culoare roşie întunecată, sucul de carne este puţin tulbure. Consistenţa cărnii este slab elastică, la apăsarea cu degetul  gropiţa formată se îndreaptă lent. Mirosul puţin acid sau cu nuanţă de alterare. Grăsimea este de consistenţă moale, puţin lipicioasă    (se lipeşte de deget), cu nuanţe cenuşii-mate, articulaţiile sunt  uşor acoperite cu mucozitate. 
Carnea alterată are suprafaţa acoperită cu mucozitate de culoare cenuşie-cafenie sau cu mucegai. Muşchii în tăietură sunt umezi, lipicioşi, de culoare roşie - cafenie, iar sucul de carne este  tulbure; la carnea decongelată alterată de pe suprafaţa secţiunii se scurge  suc tulbure, are consistenţa ofilită; la apăsarea cu degetul gropiţa formată nu se îndreaptă, miros - acru, rânced sau de putregai. Grăsimea este moale,  de culoare cenuşie, cu gust amărui. 

Atenţie!!! Dacă carnea are miros impropriu cărnii proaspete, atât la suprafaţă, cât şi în profunzime, nu riscaţi consumarea ei.
Atenţie!!! Nu riscaţi să procuraţi carne suspect proaspătă sau alterată, deoarece în asemenea carne  nu numai indicii organoleptici sunt nesatisfăcători, dar poate fi şi o sursă de infecţii alimentare, concomitent cu microflora de putrefacţie  în ea pot fi şi bacterii patogene.

Atenţie!!! Carnea moleşită, jilavă şi lipicioasă  în care intră degetele, este de proastă calitate – poate proveni de la un animal bolnav sau este alterată.

Carnea de vită are ţesutul muscular de culoare roşie închisă, tare la pipăit, uşor sfărâmicioasă, fibra musculară este mai voluminoasă, lipsită de suculenţă şi mai puţin grasă.

Carnea de porc are ţesutul muscular  de culoare trandafirie cu fibre dense şi tari. 

Atenţie!!! Carnea provenită de la vieri nu se foloseşte, deoarece are un miros specific neplăcut, şoricul tare şi gros şi se dezlipeşte greu de stratul de slănină.

Atenţie!!! Carnea animalelor foarte tinere (de viţei, de purceluşi) se caracterizează printr-o culoare mai deschisă (roz-roşietică) şi este foarte fină. Ea se prepară foarte repede.

Carnea animalelor adulte se caracterizează printr-o nuanţă mai întunecată a culorii până la roşu închis şi consistenţa tare. Astfel de carne se prepară mai greu.

Carnea de pasăre (proaspătă), spre deosebire de altă carne, are un conţinut mai ridicat de vitamine. Carnea preambalată trebuie să fie etichetată şi marcată corespunzător cu data de fabricare şi termenul de valabilitate. Carcasele de pasăre trebuie să aibă o culoare uniformă, fără pete vinete, care atestă existenţa fracturilor cu acumulări de sânge, unde  pot să se dezvolte focare de infecţii, ca urmare a unei păstrări necorespunzătoare.
 
Carnea proaspătă are o culoare albă – roz-pal şi cu miros specific acesteia. La pipăit nu trebuie să se lipească de degete.

Atenţie!!! Nu cumpăraţi păsări tăiate cu creasta şi bărbiţele de o culoare brună, pielea umedă, de culoare cenuşie, cu pete verzi, ochii înfundaţi în orbite, ciocul fără luciu, iar în tăietură - suprafaţa lucioasă, cu miros modificat, grăsimea cu miros rânced.

Nu cumpăraţi carne în locurile neautorizate!

Preparate din carne în membrană

Preparatele din carne în membrană sunt uşor alterabile şi trebuie păstrate la o temperatură care să nu depăşească +5P0PC, fără a fi congelate.

Atenţie!!! Preparatele din carne în membrană (cârnaţi, salamuri, laberwurşti, tobe, etc.), dacă nu sunt proaspete atunci membrana este deformată, cu goluri şi  lipicioasă.

Când producătorul nu respectă procesul tehnologic de fabricare, sub membrana produselor apar inele verzui, care denotă o calitate compromisă.

Produsele din carne alterate, cu modificări profunde, au un miros specific dezagreabil, ajungând până la înţepător (de putrefacţie).
Astfel de produse sunt necomestibile şi dăunătoare sănătăţii.   

Capitolul IV

CE TREBUIE SĂ ŞTIM ÎNAINTE DE A PROCURA LAPTE ŞI PRODUSE LACTATE

Laptele şi produsele lactate au o pondere majoră în raţia umană. 

Laptele are culoare albă cu nuanţă slab gălbuie, nuanţă care se accentuează în cazul laptelui cu un conţinut sporit de grăsime. Nuanţa gălbuie se datorează  carotenului care se concentrează în special în grăsimea laptelui. Laptele mai conţine şi pigmenţi galbeni –verzui care colorează zerul.

Atenţie!!!  Alte nuanţe de culori ale laptelui ( roz, albastru, roşu etc.)  denotă, fie că animalul de la care s-a recoltat laptele a fost bolnav, fie că intenţionat s-a falsificat.

Gustul laptelui normal, proaspăt, este dulceag, iar în cazul pasteurizării sau fierberii capătă un gust specific de „fiert”. Laptele mai poate avea gust sărat, amărui etc., care se datorează prezenţei unor bacterii, care au infectat laptele.
Mirosul laptelui este specific, plăcut, puţin pronunţat. Când laptele are un început de alterare, mirosul devine slab acrişor sau chiar neplăcut, când alterarea este avansată.

Atenţie!!! Laptele absoarbe foarte uşor mirosurile străine, mai ales dacă este păstrat într-un vas sau ambalaj deschis.

Laptele nu se recomandă a fi folosit în stare crudă (nepasteurizat) şi trebuie de fiert foarte bine, menţinându-l pe foc 3-5 min după primul clocot, deoarece prin lapte se pot  transmite aşa boli ca: tuberculoza, antraxul, holera, salmoneloza, infecţii stafilococice şi streptococice, etc. 

Lapte pasteurizat este numit laptele care a fost tratat  termic apoi răcit şi este un produs gata pentru consum. La fierbere laptele pasteurizat îşi pierde unele proprietăţi nutritive (proteine, vitamine etc.)

Produse lactate acide

Produse lactate acide (iaurt, lapte bătut, chefir etc.)sunt cele , care se obţin în urma dezvoltării a unor  microorganisme specifice. Aceste produse au o importanţă deosebită în alimentaţia oamenilor datorită valorii nutritive specifice a lor.

Aceste produse trebuie să fie compact sau fin dispersate, consistenţa cremoasă sau fluidă, fără eliminare de zer sau bule de gaze, dulce – acrişor în dependenţă de tipul produsului. Principalele neconformităţi care se pot întâlni la aceste produse ţin de gust şi de miros (gust acru pronunţat, gust de mucegai sau de drojdie, gust şi miros rânced sau oţetit); de aspect şi de consistenţă (consistenţa moale, filată). 

Termenul de valabilitate trebuie să fie stabilit şi inscripţionat de producător pe ambalajul individual al produsului respectiv. 

Smântână 

Aspectul şi consistenţa smântânii  trebuie să fie omogenă, slab vâscoasă, fără aglomerări de grăsime sau substanţe proteice; culoarea albă sau cu nuanţe gălbui, neadmiţându-se alte culori. Gustul şi mirosul plăcut, dulciu sau slab acrişor, aromat.

Neconformităţile smântânii se manifestă prin: gust  amar, acru, de furaje, metalic, de brânză, de săpun, uleios, de peşte, de seu, de drojdie, etc.

Atenţie!!! Uneori, procurând smântână neambalată de producător,   se întâlnesc cazuri când  ea este falsificată cu făină, amidon sau iaurt prin omogenizare. Smântâna falsificată are aspect mat, semne de coagulare, gust acru - specific iaurtului, sau gust făinos, de amidon.

Unt
[image: image10.wmf]
Culoarea untului proaspăt este albă - gălbuie până la galben (fabricat vara), uniformă în toată masa, cu luciu specific sau mat, fără impurităţi.

Consistenţa este compactă, în secţiune suprafaţa este continuă omogenă.

Mirosul este plăcut, aromat, caracteristic untului proaspăt de vacă, se topeşte uşor în gură. Trebuie să fie fără miros străin de mucegai, de rânced, afumat, de acrişor.

Gustul plăcut, caracteristic untului proaspăt, fără gust amărui, rânced, acriu.

Brînză

Brânza proaspătă de vaci  la aspect este ca o pastă omogenă, curată, fără scurgeri de zer, fără mucegaiuri şi impurităţi.

Consistenţa: în funcţie de sortiment (moale, untoasă, nesfărâmicioasă);

Culoare: albă până la alb – gălbui.

Miros şi gust: specific brânzei proaspete, dar nu străin (acru, amar, de drojdie, mucegai, rânced etc.).

[image: image11.wmf]Brânzeturi tari

Brânzeturile tari (caşcaval, brânza de Olanda) iniţial se verifică organoleptic: exteriorul bucăţilor să aibă o formă regulată, fără deformaţii, să fie curat, de culoare gălbuie,  coaja netedă, fără fisuri, pete sau urme de mucegai. În cazul brânzeturilor cu coaja parafinată se verifică uniformitatea stratului de parafină. În secţiune miezul trebuie să fie omogen, cu consistenţa pastei corespunzătoare tipului de brânză (tare, puţin elastică, cauciucoasă, sfărâmicioasă sau nisipoasă  etc.).

Gustul şi mirosul  trebuie să fie caracteristice tipului respectiv de brânză, fără a prezenta careva abateri.

Îngheţată

[image: image12.wmf]
Îngheţata trebuie să aibă gust şi miros caracteristic pentru sortimentul dat, fără miros şi gust străin. Consistenţa omogenă pentru toată masa, fără cristale de gheaţă, organoleptic sesizabile, fără conglomerări de grăsime şi stabilizatori, suficient de densă. 

Neconformităţile îngheţatei pot fi: de gust şi miros, de textură sau de aspect.

 
Neconformităţile de gust şi miros : acru, fiert, rânced, metalic, insuficient de dulce  etc.

Neconformităţile de textură: sfărâmicioasă, uscată, nisipoasă, untoasă etc.

Neconformităţile  de aspect: brânzos, lichid, apos sau spumos.

Atenţie!!! Nu se admite recongelarea îngheţatei dacă s-a decongelat. La recongelare apar cristale mari  de gheaţă. Nu riscaţi să consumaţi îngheţată recongelată.
Capitolul V

CE TREBUIE SĂ ŞTIM ÎNAINTE DE A PROCURA OUĂ

Caracteristicile mai importante, după care se apreciază calitatea ouălor şi sortarea lor, sunt prospeţimea şi greutatea.

În funcţie de termenul de păstrare se deosebesc ouă dietetice şi ouă de masă.

Dietetice se numesc ouăle foarte proaspete, care se păstrează nu mai mult de 7 zile din data ouatului la  temperatura maximă de plus 20P0PC.

De masă se consideră ouăle păstrate la temperatura maximă de plus 20P0PC nu mai mult de 25 zile de la data ouatului în perioada de la 15 septembrie până la 31 martie şi 15 zile în restul anului.

Coaja ouălor proaspete trebuie să fie curată, tare, integră, mată, fără miros şi fără pete. Albuşul trebuie  să fie transparent, omogen, curat, limpede, fără pete sau impurităţi în conţinut. Prospeţimea ouălor se confirmă şi prin densitatea albuşului (cu cât albuşul este mai fluid, gălbenuşul este mai vizibil şi mobil, cu atât oul este mai proaspăt). La ouăle proaspete gălbenuşul trebuie să fie compact, cu culoarea clară de la galben deschis până la galben roşietic, cu miros şi gust plăcut caracteristic ouălor proaspete.

Ouăle învechite se recunosc după următoarele caracteristici: 

- coaja este lucioasă,

- spaţiul cu aer este mare,

- albuşul are viscozitate foarte mică  şi este aproape lichefiat (apos) 

Atenţie!!! Înainte de a le folosi, ouăle se recomandă să fie spălate, deoarece de pe coajă pot pătrunde în mâncare microorganisme dăunătoare sănătăţii. 

Atenţie!!! Ouăle cu gălbenuşul lipit de coajă sau cu gălbenuşul vărsat în albuş sunt considerate necomestibile.
Atenţie !!! Ouăle alterate au miros străin, iar dacă procesul de descompunere a început au miros de hidrogen sulfurat (clocit).
Capitolul VI

CE TREBUIE SĂ ŞTIM ÎNAINTE DE A PROCURA  PÂINE

Pâinea la exterior trebuie să fie de formă regulată, neturtită, fără deteriorări.

Suprafaţa cojii trebuie să fie netedă cu aspect lucios, nearsă. Coaja trebuie să fie rumenă, de culoare brună-aurie până la brun-roşcat – la pâinea neagră; şi galbenă – aurie - pentru pâinea albă.

Miezul trebuie să fie bine crescut cu pori fini şi uniformi, fără cocoloaşe şi urme de făină nefrământată. Consistenţa miezului trebuie să fie elastică, după o uşoară apăsare cu degetul să revină imediat la starea iniţială, să nu se fărâmiţeze, să nu fie lipicioasă şi umedă la pipăit (pentru pâinea albă).

Aroma trebuie să fie plăcută, caracteristică pâinii , fără miros străin (de mucegai, rânced sau stătut).

Gustul trebuie să fie plăcut, potrivit de sărat, fără nuanţe de acru, amar, fără scrâşnet în dinţi la mestecare.

Atenţie!!! Termenul de valabilitate  al pâinii este de 24 ore de la coacere, 36 ore, 72 ore sau 168 ore în dependenţă de tipul pâinii şi ambalajului, care trebuie să fie  indicat pe etichetă (în cazul produselor preambalate) şi/sau pe panoul informativ din unitatea de comerţ (în cazul produselor neambalate).
Atenţie!!! Este interzisă consumului uman pâinea contaminată cu diferite microorganisme ( boala întinderii – miezul se înmoaie iar la rupere formează fire subţiri şi lucioase, mucegăirea – miezul pâinii are pete de culori diferite: albastre - verzui, cenuşii, galben – brune).

Atenţie!!! Pâinea caldă nu se păstrează în pungi de plastic sau de pânză, dar pe suporturi speciale din materiale emailate sau din lemn.

PASTE FĂINOASE

Culoarea pastelor făinoase trebuie să fie uniformă, în secţiune aspectul trebuie să fie sticlos. La pastele cu adaosuri nuanţa culorii trebuie să corespundă adaosului respectiv.

Nu se admite în pastele făinoase corpuri străine, urme de infectare, miros de ou alterat sau mucegai, sau alte mirosuri străine.
Atenţie!!! Pastele făinoase fierte în apă trebuie să-şi mărească volumul de cel puţin 2,5 ori, să fie elastice, să nu se lipească între ele, să nu formeze cocoloaşe şi să nu aibă miros şi gust străin

Făină

Făina trebuie să se prezinte sub formă de pulbere fină, de o culoare albă până la alb – gălbui, cu nuanţă cenuşie, miros plăcut specific făinii, puţin dulceag. Nu se admite gust amar sau acru, scrâşnet la mestecare care s-ar datora impurităţilor. Nu se admite contaminarea cu dăunători (gărgăriţa, larva, molia de ambar ,etc.).

Atenţie!!! Gustul de amar, acru, rânced sau alte gusturi străine indică o alterare a făinii.

Biscuiţi

Biscuiţii trebuie să aibă suprafaţa lucioasă, netedă, fără urme de arsură, fără goluri, fără grăsime oxidată la suprafaţă. Se admite suprafaţa granuloasă la biscuiţii şpriţaţi.

În secţiune biscuiţii trebuie să prezinte miezul bine copt, uniform, porozitate fină, fără goluri, bucăţi de aluat sau corpuri străine.

Culoarea biscuiţilor trebuie să fie de la nuanţă  gălbuie până la brună – deschisă.

Gustul biscuiţilor trebuie să fie plăcut, dulceag, corespunzător unui produs bine copt, nici amar, nici rânced. 

Mirosul biscuiţilor trebuie să fie plăcut corespunzător aromelor utilizate, fără miros de mucegai, stătut, sau alte mirosuri străine.

Atenţie!!! Biscuiţii trebuie să fie tari, fragezi dar nesfărâmicioşi.

Biscuiţii cu aspect albicios sunt vechi.

Unele acte normative din domeniul protecţiei consumatorilor
1. Legea Republicii Moldova “Privind protecţia consumatorilor” nr. 105-XV din 13.03.2003, (Monitorul Oficial al Republicii Moldova, , nr. 126 – 131/507 din 27.06.20037) cu modificarea ulterioară prin Legea nr.526-XV din 18.12.2003 (Monitorul Oficial al Republicii Moldova, , nr. 13-15/104 din 16.01.2004).
2. Legea Republicii Moldova “Cu privire la petiţionare” nr. 190-XIII din 19.07.1994  (Monitorul Oficial al Republicii Moldova, nr. 4/47 din 08.09.1994) cu modificările ulterioare prin:

3. Legea Republicii Moldova “Privind produsele alimentare” nr.78-XV din 18.03.2004 (Monitorul Oficial al Republicii Moldova, nr. 83-87/431 din 28.05.2004) .
4. Hotărârea  Guvernului Republicii Moldova nr. 1141 din 04.10.2006 pentru aprobarea Regulamentului cu privire la modul de gestionare a Registrului de reclamaţii  (”Monitorul Oficial al Republicii Moldova, nr. 161/1233  din 06.10.2006) .
5. Hotărârea  Guvernului Republicii Moldova nr. 1465  din 08.12.2003 “Cu privire la aprobarea Regulilor de înlocuire a produselor nealimentare şi a termenelor de garanţie”(Monitorul Oficial al Republicii Moldova, nr. 248-253/1530  din 19.12.2003).
6. Hotărârea  Guvernului Republicii Moldova nr. 996 din 20.08.2003 “Despre aprobarea Normelor privind etichetarea produselor alimentare şi Normelor privind etichetarea produselor chimice de menaj ”(Monitorul Oficial al Republicii Moldova, nr. 189-1901046  din 29.08.2003) .
7. Hotărârea Ministerului Sănătăţii al Republicii Moldova nr. 05a-00 din 17.12.2001  cu privire la aprobarea şi implementarea „Regulilor şi a Normelor  sanitare privind aditivii alimentari, (Monitorul Oficial al Republicii Moldova nr.50-52/ 123 din 11.04.2002).

